
PARLAMENTUL ROMÂNIEI

      CAMERA DEPUTAŢILOR                                                     SENATUL

COMISIA PENTRU ÎNVĂŢĂMÂNT,             COMISIA PENTRU ÎNVĂŢĂMÂNT,      

   ŞTIINŢĂ, TINERET ŞI SPORT                           ŞTIINŢĂ, TINERET ŞI SPORT

  Bucureşti, 4 octombrie 2006                                          

   Nr.29/304                                                                      Nr.XXVIII/293/4octombrie/2006

AVIZ

asupra Proiectului de Lege pentru aprobarea Ordonanţei de urgenţă a Guvernului nr.52/2006 cu privire la rectificarea bugetului de stat pe anul 2006. 

Cu adresele nr. Pl-x 655/2006 şi nr. L 719/2006, Comisia pentru învăţământ, ştiinţă, tineret şi sport a Camerei Deputaţilor şi Comisia pentru învăţământ, ştiinţă, tineret şi sport a Senatului au primit spre dezbatere şi avizare Proiectul de Lege pentru aprobarea Ordonanţei de urgenţă a Guvernului nr.52/2006 cu privire la rectificarea bugetului de stat pe anul 2006.


În urma examinării, în şedinţa comună din 4 octombrie 2006, comisiile reunite, cu unanimitate de voturi, au hotărât să avizeze favorabil proiectul de lege menţionat, cu următoarele amendamente:


1. Propunem introducerea la Capitolul VII „Dispoziţii finale” a unui articol cu următorul cuprins: 


„Alineatele (11) şi (12) ale articolului 8 din Legea bugetului de stat pe anul 2006 nr.379/2005 se modifică şi vor avea următorul cuprins:

(11) Din bugetul Ministerului Educaţiei şi Cercetării se finanţează şi programul privind dotarea unităţilor de învăţământ preuniversitar de stat cu mobilier şcolar.

(12) În bugetul Ministerului Educaţiei şi Cercetării, la capitolul «Învăţământ», sunt prevăzute sume pentru achiziţionarea de mijloace de transport pentru elevi, pentru edificarea de campusuri şcolare şi pentru dotări specifice învăţământului preuniversitar de stat”.

Amendament: deputat Mircea Valer Puşcă

2. La Cap. Ministerul Educaţiei şi Cercetării prevăzut cu suma de +1.220,0 milioane lei de la bugetul de stat pentru:

 „Finanţarea de bază a instituţiilor de învăţământ superior de stat se suplimentează cu 200 milioane lei, astfel încât să devină 1.420,0 milioane lei”




Amendament: deputat Ecaterina Andronescu
            PREŞEDINTE,          


          
PREŞEDINTE,

      Lia Olguţa VASILESCU                     
                         Irinel POPESCU

